**Guri Melby** (s. 3. helmikuuta 1981) on norjalainen liberaalipuolueen poliitikko, joka toimi maansa opetus- ja integraatioministerinä vuosina 2020–21. Hän on istunut suurkäräjillä vuodesta 2018 ja ollut puolueensa puheenjohtaja vuodesta 2020.

Tausta ja yksityiselämä
-----------------------

Melby syntyi Orkdalin kunnassa vuonna 1981. Hänen vanhempansa olivat Terje ja Berit Melby. Isä työskenteli pankissa ja äiti oli koulunkäyntiavustaja..

Melby opiskeli pohjoismaisia kieliä ja käytännön pedagogiikkaa Norjan teknis-luonnontieteellinen yliopistossa. Vuosina 2011–2012 hän toimi neuvonantajana Norjan opetusministeriössä.

Melby elää avoliitossa Thomas Hansenin kanssa.

Poliittinen ura
---------------

Melby toimi Orkdalin kaupunginvaltuustossa vuosina 1999–2007, kunnes kunta yhdistettiin Trondheimiin. Trondheimin kaupunginvaltuustossa hän toimi vuoteen 2011 asti, kunnes hän muutti Osloon. Pääkaupungin kaupunginvaltuustossa Melby toimi vuosina 2015–2019.. Tällä kaudella hän myös nousi Oslon paikallisosaston puheenjohtajaksi. 

Suurkäräjien edustajaksi Melby nousi vuonna 2018, kun hänestä tuli Trine Skei Granden varakansanedustaja. Tämän siirryttyä ministeriksi Melby nousi suurkäräjien edustajaksi. Maaliskuussa 2020 Melby nimitettiin opetus- ja integraatioministeriksi.

Venstren puheenjohtajaksi Melby nousi syksyllä 2020. Hänet valittiin yksimielisesti, ja Melbyn aiemmat vastaehdokkaat Sveinung Rotevatn sekä Abid Raja valittiin puolueen varapuheenjohtajiksi.

### Poliittisia näkemyksiä

Melby on kertonut kannattavansa Norjan EU-jäsenyyttä, vaikkakin myöntää jäsenyyskeskustelun olevan melko hiljaista, joten asia ei ole ajankohtainen vielä. Norjan jäsenyyden ETA:ssa Melby katsoo olevan Norjan ulkomaankaupan elinehto.

Toukokuussa 2019 kiinalainen delegaatio vieraili Norjassa Li Zhanshun johtamana. Melby esiintyi tuolloin keltaisessa paidassa, jossa luki "vapaus" norjaksi ja kiinaksi. Tämä johti siihen, että suurkäräjien vartijat kieltäytyivät päästämästä Melbytä sisään parlamenttirakennukseen, kun Li oli vielä sisällä ja ehdotti tälle toisen paidan vaihtamista. Melby piti tätä omituisena ottaen huomioon, että Norja oli juuri juhlinut perustuslakiaan ja demokratiaansa 17. toukokuuta.

Lähteet
-------

1. 1 2 3  Biografi: Melby, Guri *Stortinget*.  9.3.2008. Viitattu 20.4.2021. (norjaksi)
2. ↑  Tvedt, Knut Are: Guri Melby *Store norske leksikon*.  18.10.2021. Viitattu 1.1.2022. (norjaksi)
3. ↑  Guri Melby | Kapital *kapital.no*. Viitattu 20.4.2021. (norjaksi)
4. ↑  Marianne Ruud, Kaja Mejlbo: Kilder til Utdanningsnytt:Guri Melby (V) kan bli ny kunnskapsminister *www.utdanningsnytt.no*.  11.3.2020. Viitattu 20.4.2021. (norjaksi)
5. ↑  Guri Melby utelukker potetplukking hjemme i Orkdal *www.aftenposten.no*. Viitattu 20.4.2021. (norjaksi)
6. ↑  Knut Are Tvedt: Guri Melby.  *Store norske leksikon*, 6.10.2020. Artikkelin verkkoversio.  nb
7. ↑  Guri Melby *Venstre*. Viitattu 20.4.2021. (norjaksi)
8. ↑  Minister of Education and Integration Guri Melby *Government.no*.  13.3.2020. Viitattu 20.4.2021. (englanniksi)
9. ↑  Guri Melby enstemmig innstilt som ny Venstre-leder *www.aftenposten.no*. Viitattu 20.4.2021. (norjaksi)
10. ↑  Meet our Leaders: Guri Melby (Venstre, Norway) *ALDE Party*. Viitattu 20.4.2021. (englanniksi)
11. ↑  New party leader wants to join EU *www.newsinenglish.no*. Viitattu 20.4.2021.
12. ↑  Protests persist after top Chinese visit *www.newsinenglish.no*. Viitattu 20.4.2021.

Aiheesta muualla
----------------

* Guri Melby Norjan suurkäräjien verkkosivuilla (norjaksi)
* Guri Melbyn Twitter-tili


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Yhdysvallat

 |

 |